महाराष्ट्र में कांग्रेस नेताओं का बीजेपी में पलायन पर शिंदे ने कहा कि हमें पॉवर की राजनीति नहीं करनी चाहिए. शिंदे ने कहा कि गांधी परिवार इस देश की भावनाओं से जुड़ा है. शिंदे के मुताबिक पूरा देश गांधी परिवार का नेतृत्व चाहता है. हालांकि इसपर पुण्य प्रसून ने कहा कि क्या देश की जगह कांग्रेस कहना उचित नहीं है? शिंदे ने कहा कि यह पूरा देश ही है क्योंकि जो आज गांधी परिवार का विरोध कर रहे हैं वह पहले कांग्रेस में ही थे और अपनी राजनीति चमकाने के लिए वह परिवार पर निशाना साधते हैं.